pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงอุตฯ ดึงผู้ประกอบการพื้นที่อีสานกว่า 100 ร้านค้า ร่วมทดสอบตลาด “เอิ้นมา BUY  สไตล์อีสาน” คาดสร้างรายได้หมุนเวียนในพื้นที่กว่า 5 ล้านบาท
วันเสาร์ที่ 11 ธันวาคม 2564
กระทรวงอุตฯ ดึงผู้ประกอบการพื้นที่อีสานกว่า 100 ร้านค้า ร่วมทดสอบตลาด “เอิ้นมา BUY สไตล์อีสาน” คาดสร้างรายได้หมุนเวียนในพื้นที่กว่า 5 ล้านบาท
นายจุลพงษ์ ทวีศรี รองปลัดกระทรวงอุตสาหกรรม  เป็นประธานในพิธีเปิดงาน “เอิ้นมา BUY สไตล์อีสาน” I-San Fashion Design Week
กระทรวงอุตฯ ดึงผู้ประกอบการพื้นที่อีสานกว่า 100 ร้านค้า ร่วมทดสอบตลาด “เอิ้นมา BUY สไตล์อีสาน” คาดสร้างรายได้หมุนเวียนในพื้นที่กว่า 5 ล้านบาท
จ.อุดรธานี : วันนี้ (10 ธันวาคม 2564) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดงาน “เอิ้นมา BUY สไตล์อีสาน” I-San Fashion Design Week โดยมีนายภาสกร ชัยรัตน์ รองอธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม ผู้แทนจากหน่วยงานภาคีเครือข่าย นายถาวอน สีหาพม รองกงศุลใหญ่สาธารณรัฐประชาธิปไตยประชาชนลาว ณ ขอนแก่น นายเหงี้ยน หง็อก เหียบ กงศุลสาธารณรัฐสังคมนิยมเวียดนามประจําจังหวัดขอนแก่น ร่วมงาน และมีนายจํารัส กังน้อย รองผู้ว่าราชการจังหวัดอุดรธานี ให้การต้อนรับ ณ ลานโปรโมชั่น ชั้น 1 ศูนย์การค้าเซ็นทรัลพลาซา อ.เมืองอุดรธานี
กิจกรรมงาน “เอิ้นมา BUY สไตล์อีสาน” I-San Fashion Design Week เป็นการดําเนินงานภายใต้โครงการยกระดับผ้าทอมืออัตลักษณ์อีสานสู่สากล โดยมุ่งให้ผู้ประกอบการที่เข้าร่วมโครงการสามารถนําความรู้ที่ได้มาปรับใช้ในการพัฒนาธุรกิจทําให้สามารถลดต้นทุนการผลิตและเพิ่มมูลค่าให้กับผลิตภัณฑ์ในสาขาแฟชั่นผ้าและเครื่องแต่งกายเกิดผลิตภัณฑ์ใหม่ ๆ และตรงความต้องการของกลุ่มลูกค้า ซึ่งกิจกรรมดังกล่าว ถือเป็นการทดสอบตลาดงานแรกในเขตภาคตะวันออกเฉียงเหนือหลังจากการเปิดประเทศ โดยเป็นการบูรณาการร่วมกันของศูนย์ส่งเสริมอุตสาหกรรมภาคที่ 4-7 กรมส่งเสริมอุตสาหกรรม เพื่อเพิ่มองค์ความรู้ในการใช้วัตถุดิบและภูมิปัญญาท้องถิ่นเข้ามาส่งเสริมการรวมกลุ่มและเชื่อมโยงเครือข่าย รวมถึงพัฒนาผ้าทอมืออีสานซึ่งเป็นผลิตภัณฑ์ท้องถิ่นที่มีอัตลักษณ์ เพื่อเพิ่มมูลค่าและรองรับความต้องการของตลาด พร้อมเปิดโอกาสให้ผู้ประกอบการกลุ่มผลิตผ้าทอมือที่ได้รับการพัฒนาผ่านโครงการของดีพร้อมทั้ง 20 จังหวัดในพื้นที่ภาคตะวันออกเฉียงเหนือได้เข้าร่วมจัดแสดงและจําหน่ายกว่า 100 ร้านค้า ทั้งในส่วนที่เป็นผลิตภัณฑ์เดิมและผลิตภัณฑ์ที่ได้รับการพัฒนาใหม่กว่า 170 ผลิตภัณฑ์ โดยแบ่งเป็นโซนแสดงสินค้าผ้าและเครื่องแต่งกาย โซนเจรจาธุรกิจและให้คําปรึกษาแนะนํา ซึ่งดีพร้อมได้เล็งเห็นว่าการจัดกิจกรรมดังกล่าวจะเป็นประโยชน์ในการทําธุรกิจให้กับผู้ประกอบการในพื้นที่ ตั้งแต่การทดสอบตลาดให้กับผู้ประกอบการที่ผ่านการพัฒนาผลิตภัณฑ์ ทั้งในส่วนออนไลน์และออฟไลน์ และยังเป็นอีกหนึ่งช่องทางในการเพิ่มโอกาสในการทดลองตลาดสู่เชิงพาณิชย์ สร้างการเข้าถึงและรับรู้ความต้องการของตลาดเพื่อนํามาปรับปรุงให้เกิดผลิตภัณฑ์ใหม่ ๆ สร้างมูลค่าเพิ่มให้กับผลิตภัณฑ์ รวมถึงตอบโจทย์ทุกกลุ่มเป้าหมายตั้งแต่ประชาชนทั่วไปตลอดจนผู้สนใจเริ่มต้นธุรกิจ ทั้งนี้ คาดว่าการจัดงานเพื่อทดสอบตลาดในครั้งนี้ จะสามารถสร้างรายได้ให้กับผู้ประกอบการที่เข้าร่วมงานกว่า 5 ล้านบาท
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมติดตามผลการดำเนินงานตามนโยบายและโครงการสำคัญ 9 จังหวัดภาคตะวันตก
วันพฤหัสบดีที่ 2 กันยายน 2564
กระทรวงเกษตรฯ จัดประชุมติดตามผลการดําเนินงานตามนโยบายและโครงการสําคัญ 9 จังหวัดภาคตะวันตก
กระทรวงเกษตรฯ จัดประชุมติดตามผลการดําเนินงานตามนโยบายและโครงการสําคัญ 9 จังหวัดภาคตะวันตก
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามผลการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 (ครั้งที่ 2) กลุ่มพื้นที่ภาคตะวันตก จํานวน 9 จังหวัด ได้แก่ จังหวัดกาญจนบุรี สระแก้ว ราชบุรี สุพรรณบุรี เพชรบุรี ประจวบคีรีขันธ์ สมุทรสาคร สมุทรสงคราม และจังหวัดนครปฐม ผ่านระบบการประชุมออนไลน์ (Zoom Meeting) โดยในที่ประชุมได้มีการรายงานความคืบหน้าของการขับเคลื่อนงานโครงการสําคัญของกระทรวงเกษตรและสหกรณ์ และความคืบหน้าของการดําเนินการตามเป้าหมายการพัฒนาภาคการเกษตรตามศักยภาพ/ความเหมาะสมของพื้นที่ รวมถึงติดตามความก้าวหน้าผลการเบิกจ่ายงบประมาณ ประจําปีงบประมาณ พ.ศ. 2564 ซึ่งผลการดําเนินงานฯ ของกลุ่มจังหวัดดังกล่าว มีความก้าวหน้าเป็นอย่างดี
ทั้งนี้ ได้มอบหมายให้หน่วยงานต่าง ๆ ร่วมกันบูรณาการทํางานขับเคลื่อนโครงการสําคัญของกระทรวงเกษตรและสหกรณ์เพื่อพัฒนาการเกษตรในพื้นที่ได้อย่างมีประสิทธิภาพ เพื่อสนองตอบต่อความต้องการของเกษตรกร นโยบายของรัฐบาลและกระทรวงเกษตรฯ ต่อไป
รัฐบาลไทย-ข่าวทำเนียบรัฐบาล-รมว.วธ. ลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ำและการเตรียมความพร้อมและแผนการดำเนินงานป้องกัน
วันจันทร์ที่ 18 ตุลาคม 2564
รมว.วธ. ลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ําและการเตรียมความพร้อมและแผนการดําเนินงานป้องกัน
ลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ําและการเตรียมความพร้อมและแผนการดําเนินงานป้องกัน
วันที่18 ตุลาคม 2564 เวลา 09.30 น.นายอิทธิพล คุณปลื้ม รัฐมนตรีว่าการกระทรวงวัฒนธรรมพร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายพนมบุตร จันทรโชติรองอธิบดีกรมศิลปากรและผู้บริหารกรมศิลปากรลงพื้นที่ตรวจเยี่ยมพิพิธภัณฑสถานแห่งชาติ เรือพระราชพิธี เพื่อตรวจสถานการณ์น้ําและการเตรียมความพร้อมและแผนการดําเนินงานป้องกัน โดยมีพลเรือตรี จรัสเกียรติ ไชยพันธุ์​ เจ้ากรมการขนส่งทหารเรือ พลเรือตรี สมศักดิ์ คงโชติ ผู้อํานวยการอู่ทหารเรือธนบุรี ข้าราชการและเจ้าหน้าที่กรมอู่ทหารเรือธนบุรีให้การต้อนรับ ณ พิพิธภัณฑสถานแห่งชาติ เรือพระราชพิธี
รัฐบาลไทย-ข่าวทำเนียบรัฐบาล-ธ.ก.ส. ชวนเกษตรกรร่วมโครงการประกันภัยข้าวนาปี - ข้าวโพดเลี้ยงสัตว์ ปี 65 หลังจ่ายค่าสินไหม ปี 64 แล้วกว่า 1.5 พันล้านบาท
วันจันทร์ที่ 8 สิงหาคม 2565
ธ.ก.ส. ชวนเกษตรกรร่วมโครงการประกันภัยข้าวนาปี - ข้าวโพดเลี้ยงสัตว์ ปี 65 หลังจ่ายค่าสินไหม ปี 64 แล้วกว่า 1.5 พันล้านบาท
.....
ธนาคารเพื่อการเกษตรและสหกรณ์การเกษตร (ธ.ก.ส.) เผยความคืบหน้าการจ่ายค่าสินไหมทดแทนในโครงการประกันภัยข้าวนาปีและข้าวโพดเลี้ยงสัตว์ ปีการผลิต 2564 แล้วกว่า 1.5 พันล้านบาท ช่วยบรรเทาความเสียหายและลดความเสี่ยงด้านการผลิตแก่เกษตรกร 1.1 แสนราย คิดเป็นพื้นที่การเกษตรกว่า 1.2 ล้านไร่ (ข้อมูล ณ วันที่ 30 มิ.ย. 65)
.
เป็นการสนับสนุนให้เกษตรกรสามารถบริหารจัดการความเสี่ยงด้านการผลิตและได้รับความคุ้มครองความเสียหายจากภัยธรรมชาติ (น้ําท่วม/ฝนตกหนัก ภัยแล้ง/ฝนแล้ง/ฝนทิ้งช่วง ลมพายุ/พายุไต้ฝุ่น อากาศหนาว/น้ําค้างแข็ง ลูกเห็บ ไฟไหม้ ช้างป่า ศัตรูพืช/โรคระบาด) ประกอบด้วย
-โครงการประกันภัยข้าวนาปี วงเงินคุ้มครอง 1,260 บ./ไร่ (กรณีภัยศัตรูพืช/โรคระบาด คุ้มครอง 630 บ./ไร่)
-โครงการประกันภัยข้าวโพดเลี้ยงสัตว์ วงเงินคุ้มครอง 1,500 บ./ไร่ (กรณีเกิดภัยศัตรูพืช/โรคระบาด คุ้มครอง 750 บ./ไร่)
.
จึงขอเชิญชวนเกษตรกรเข้าร่วมโครงการประกันภัยฯ ปีการผลิต 2565 เพื่อลดความเสี่ยงด้านการผลิตในสถานการณ์การเปลี่ยนแปลงด้านภูมิอากาศโลกที่มีแนวโน้มรุนแรงและมีความถี่มากขึ้น...สอบถามรายละเอียดเพิ่มเติมได้ที่ ธ.ก.ส. ทุกสาขา หรือ โทร. 02 555 0555
.
อ่านเพิ่มเติม คลิก https://www.thaigov.go.th/news/contents/details/57574
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. พร้อมช่วยเหลือผู้ถูกคุกคามทางเพศอย่างเต็มที่ เปิดหลายช่องทางบริการตลอด 24 ชม.
วันจันทร์ที่ 18 กรกฎาคม 2565
พม. พร้อมช่วยเหลือผู้ถูกคุกคามทางเพศอย่างเต็มที่ เปิดหลายช่องทางบริการตลอด 24 ชม.
พม. พร้อมช่วยเหลือผู้ถูกคุกคามทางเพศอย่างเต็มที่ เปิดหลายช่องทางบริการตลอด 24 ชม.
วันที่ 14 กรกฎาคม 2565 เวลา 11.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ขณะนี้ มีการนําเสนอข่าวเกี่ยวกับการถูกคุกคามทางเพศในสังคมไทยอย่างต่อเนื่องซึ่งการก่อเหตุดังกล่าวสร้างความไม่ปลอดภัยต่อชีวิตและร่างกายของผู้เสียหาย นับเป็นหน้าที่และอํานาจตามกฎหมายของกระทรวง พม. โดยกรมกิจการสตรีและสถาบันครอบครัว (สค.) และกรมกิจการเด็กและเยาวชน (ดย.) ในการช่วยเหลือและคุ้มครองสวัสดิภาพผู้เสียหายที่ถูกคุกคามทางเพศ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ให้นโยบายมาโดยตลอดในการปฏิบัติตามกฎหมาย โดยไม่ต้องเกรงกลัวต่ออิทธิพลของบุคคลใด และต้องดูแลผู้เสียหายทั้งทางกฎหมายและจิตวิทยาอย่างเต็มที่ โดยให้โอกาสทางกระบวนการยุติธรรมอย่างเท่าเทียม
นางสาวแรมรุ้งกล่าวต่อไปว่า สําหรับการคุกคามทางเพศ หรือ Sexual Harassment เป็นการกระทําที่มีเจตนาไม่ดีต่อเพศตรงข้ามหรือเพศเดียวกัน ไม่ว่าจะเป็น 1) การแสดงออกทางวาจาด้วยการพูดจาล่วงเกิน และการพูด เล่าเรื่องเกี่ยวกับเรื่องเพศ รวมถึงสัดส่วนของร่างกาย 2) กิริยาท่าทางด้วยการแทะโลมทางสายตา การจ้องมองส่วนต่างๆ ของร่างกาย 3) การสัมผัสทางร่างกายด้วยความพยายามใกล้ชิดโดยไม่จําเป็น แตะเนื้อต้องตัว โอบกอดร่างกายส่วนต่างๆ และ 4) การส่งข้อความในเชิงอนาจาร ด้วยการพิมพ์ข้อความในเชิงส่อไปทางเพศ รวมไปถึงการส่งรูปภาพร่างกายหรืออวัยวะเพศให้แก่ผู้อื่น
นางสาวแรมรุ้งกล่าวเพิ่มเติมว่า ตนขอย้ําว่า กระทรวง พม. พร้อมให้ความช่วยเหลือและคุ้มครองผู้เสียหายที่ถูกคุกคามทางเพศ อย่างเต็มที่ โดยเราจะรักษาความลับของท่านทุกคน และขอให้ทุกท่านออกมาปกป้องสิทธิของตนเอง เพื่อร่วมกันสร้างสังคมที่ปลอดภัยและน่าอยู่สําหรับทุกคน ทั้งนี้ สามารถติดต่อขอความช่วยเหลือตลอด 24 ชั่วโมง ได้ที่ 1) สายด่วน พม. โทร. 1300 2) กรมกิจการสตรีและสถาบันครอบครัว (สค.) 3) กรมกิจการเด็กและเยาวชน (ดย.) 4) บ้านพักเด็กและครอบครัวทั่วประเทศ และ 5) Application คุ้มครองเด็ก
รัฐบาลไทย-ข่าวทำเนียบรัฐบาล-ไทยร่วมวงข้อตกลงความเป็นส่วนตัวและการคุ้มครองข้อมูลส่วนบุคคล ภูมิภาคอินโด - แปซิฟิก
วันพุธที่ 15 มิถุนายน 2565
ไทยร่วมวงข้อตกลงความเป็นส่วนตัวและการคุ้มครองข้อมูลส่วนบุคคล ภูมิภาคอินโด - แปซิฟิก
ไทยร่วมวงข้อตกลงความเป็นส่วนตัวและการคุ้มครองข้อมูลส่วนบุคคล ภูมิภาคอินโด - แปซิฟิก
วันที่ 15 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เมื่อวันที่ 14 มิถุนายน 2565 เห็นชอบให้ไทยร่วมรับรองปฏิญญาร่วมว่าด้วยความเป็นส่วนตัวและการคุ้มครองข้อมูลส่วนบุคคล ที่จะมีการรับรองในการประชุมระดับรัฐมนตรีว่าด้วยความร่วมมือในภูมิภาคอินโด - แปซิฟิก (Ministerial Forum for Cooperation in the Indo - Pacific) ณ กรุงปารีส ฝรั่งเศส ตามที่กระทรวงการต่างประเทศเสนอ เพื่อแสดงความมุ่งมั่นในการดําเนินการเกี่ยวกับการคุ้มครองข้อมูลส่วนบุคคลร่วมกัน
ปฏิญญาร่วมฯ ฉบับนี้ จะนําไปสู่ความร่วมมือระหว่างประเทศสมาชิกในประเด็น อาทิ 1. การส่งเสริมให้เกิดความน่าเชื่อถือและความปลอดภัยในการส่งข้อมูล โดยให้ความสําคัญกับการเคารพสิทธิในความเป็นส่วนตัวและการคุ้มครองข้อมูลส่วนบุคคล อันจะเป็นประโยชน์ต่อเศรษฐกิจดิจิทัลได้อย่างเต็มที่ 2. การคุ้มครองข้อมูลส่วนบุคคลที่มีประสิทธิภาพจะเป็นปัจจัยสําคัญในการนําไปสู่ความร่วมมือข้ามพรมแดน 3. การส่งเสริมความร่วมมือระหว่างประเทศ เพื่อสนับสนุนมาตรฐานระดับสูงในด้านการคุ้มครองข้อมูลและความเป็นส่วนตัว เช่น (1) มีกรอบกฎหมายและนโยบายที่ครอบคลุม (2) ใช้สิทธิปัจเจกบุคคลดําเนินการกับข้อมูลของตนเองได้ (3) รักษาความปลอดภัยในการโอนถ่ายข้อมูลระหว่างประเทศ (4) การกํากับดูแลที่เป็นอิสระโดยหน่วยงานของรัฐเป็นการเฉพาะ และมีระบบการชดเชยเยียวยาที่มีประสิทธิภาพ 4. ความร่วมมือด้านการคุ้มครองข้อมูลและการไหลเวียนของข้อมูลข้ามพรมแดนที่น่าเชื่อถือ ทั้งในระดับทวิภาคีและพหุภาคี รวมทั้งหน่วยงานกํากับดูแลของภาครัฐจะต้องร่วมมือกันอย่างใกล้ชิด
นางสาวรัชดากล่าวด้วยว่า ไทยเป็น 1 ใน 13 ประเทศของภูมิภาคอินโด - แปซิฟิกที่ได้รับการทาบทามให้ร่วมรับรองปฏิญญาร่วมฯ เนื่องจากไทยมีความร่วมมือด้านการคุ้มครองข้อมูลส่วนบุคคลกับสหภาพยุโรปมาอย่างต่อเนื่อง โดยเฉพาะการจัดทําพระราชบัญญัติคุ้มครองข้อมูลส่วนบุคคล พ.ศ. 2562 (PDPA) ซึ่งเป็นกรอบกฎหมายที่มีเนื้อหาสอดคล้องกับกฎระเบียบของสหภาพยุโรปว่าด้วยการคุ้มครองข้อมูลทั่วไป (General Data Protection Regulation: GDPR)
รัฐบาลไทย-ข่าวทำเนียบรัฐบาล-โฆษกรัฐบาลสวน “สงคราม” ยันรัฐบาลแก้ปัญหาทุกมิติ อย่าตีกิน หยุดลากประเด็นอภิปรายรัฐบาลมาโจมตีนอกสภา แขวะพูดร้อยครั้งก็ไม่เข้าใจ เพราะใจมืดบอด จ้องดิสเครดิตลูกเดียว
วันพุธที่ 16 มีนาคม 2565
โฆษกรัฐบาลสวน “สงคราม” ยันรัฐบาลแก้ปัญหาทุกมิติ อย่าตีกิน หยุดลากประเด็นอภิปรายรัฐบาลมาโจมตีนอกสภา แขวะพูดร้อยครั้งก็ไม่เข้าใจ เพราะใจมืดบอด จ้องดิสเครดิตลูกเดียว
โฆษกรัฐบาลสวน “สงคราม” ยันรัฐบาลแก้ปัญหาทุกมิติ อย่าตีกิน หยุดลากประเด็นอภิปรายรัฐบาลมาโจมตีนอกสภา แขวะพูดร้อยครั้งก็ไม่เข้าใจ เพราะใจมืดบอด จ้องดิสเครดิตลูกเดียว
วันที่ 16 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิยเผยถึงกรณีที่นายสงคราม กิจเลิศไพโรจน์ ประธานคณะกรรมการยุทธศาสตร์พรรคเพื่อชาติ กล่าวหาพลเอก ประยุทธ์ จันทร์โอชา นายกรัฐมนตรีและ รมว.กลาโหมว่าไร้ความสามารถในการแก้ปัญหาเศรษฐกิจและล้มเหลวในการแก้ปัญหาประเทศ ว่า นายสงครามควรหยุดลากประเด็นที่ใช้อภิปรายไม่ไว้วางใจรัฐบาล แต่ไม่สามารถทําให้สภาหรือสังคมเห็นคล้อยตามได้มาโจมตีนอกสภาอยู่เนือง ๆ ได้แล้ว เพราะรัฐบาลได้ชี้แจงอย่างตรงไปตรงมาและชัดเจนแล้วว่าอะไรคือปัญหาที่ประเทศไทยกําลังเผชิญอยู่และรัฐบาลรับมือกับความท้าทายทั้งในวันนี้และวันหน้าอย่างไร อย่าโหนกระแสตีกินแบบยาว ๆ เพราะไม่มีเรื่องใหม่ที่จะกล่าวหารัฐบาล
นายธนกรกล่าวว่า สังเกตได้เลยว่าเรื่องที่นายสงครามและฝ่ายค้านนํามาพูดตั้งแต่ช่วงแรก ๆ ที่รัฐบาลเข้ามาบริหารประเทศก็วนเวียนอยู่กับคําว่า “ไร้ความสามารถ” “ล้มเหลว” หรือ “เอื้อประโยชน์นายทุน” ซึ่งเป็นข้อกล่าวหาที่เลื่อนลอย ไร้ข้อเท็จจริงโดยพยายามดึงเอาเรื่องการแพร่ระบาดของโรคโควิด-19 ซึ่งเป็นปัญหาของโลกไม่ใช่ปัญหาของประเทศไทยเพียงประเทศเดียวเข้ามาเกี่ยวข้อง เช่นเดียวกับวิกฤตรัสเซีย-ยูเครนที่ส่งผลกระทบต่อราคาน้ํามันและสินค้าต่าง ๆ ซึ่งรัฐบาลไม่ได้เพิกเฉยละเลยต่อการแก้ไขปัญหา มีทั้งการดําเนินการแบบเฉพาะหน้าเพื่อบรรเทาผลกระทบ การช่วยเหลือเยียวยาประชาชน และแผนรองรับหากปัญหาเปลี่ยนแปลงไป โดยพิจารณาจากความเป็นไปได้และข้อจํากัดต่าง ๆ ที่สอดคล้องกับสถานการณ์
“นายกรัฐมนตรีรับทราบปัญหาทุกเรื่อง โดยไม่จําเป็นต้องไปเดินศูนย์การค้าย่านประตูน้ํา หรือห้างสรรพสินค้าย่านสมุทรปราการ หรือที่อื่น ๆ เพราะแน่นอนว่าการที่จํานวนคนเดินห้างลดลงนั้นมีสาเหตุส่วนหนึ่งมาจากความกลัวติดเชื้อ แต่ในทางตรงกันข้ามยอดสั่งซื้อผ่านระบบเดลิเวอรี่ก็เพิ่มขึ้นเช่นกัน หรือจํานวนนักท่องเที่ยวต่างชาติที่ลดลงก็เกิดขึ้นทั่วโลก แม้ว่ารัฐบาลจะมีมาตรการจูงใจหลายรูปแบบ ทั้งหมดนี้ต่อให้พูดร้อยครั้งคนอย่างนายสงครามก็คงไม่เข้าใจ เพราะใจมืดบอดจ้องแต่จะดิสเครดิตรัฐบาลลูกเดียว” นายธนกรกล่าว
--------------------
รัฐบาลไทย-ข่าวทำเนียบรัฐบาล-กรมศุลกากรตรวจยึดยาอี นำเข้ามาจากเยอรมนี เพื่อผ่านแดนไป สปป.ลาว มูลค่ากว่า 50 ล้านบาท
วันอังคารที่ 11 มกราคม 2565
กรมศุลกากรตรวจยึดยาอี นําเข้ามาจากเยอรมนี เพื่อผ่านแดนไป สปป.ลาว มูลค่ากว่า 50 ล้านบาท
กรมศุลกากรแถลงข่าวการตรวจยึดยาเสพติดให้โทษประเภท 1 (เอ็กซ์ตาซี่) หรือยาอี นําเข้ามาจากเยอรมนี เพื่อผ่านแดนไป สปป.ลาว มูลค่ากว่า 50 ล้านบาท ณ จุดตรวจคัดไปรษณีย์ภัณฑ์ ศูนย์ไปรษณีย์กรุงเทพฯ หัวลําโพง สํานักงานศุลกากรกรุงเทพ กรมศุลกากร
วันนี้ (10 มกราคม 2565) นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เป็นประธานการแถลงข่าวการตรวจยึดยาเสพติดให้โทษประเภท 1 (เอ็กซ์ตาซี่) หรือยาอี นําเข้ามาจากเยอรมนี เพื่อผ่านแดนไป สปป.ลาว มูลค่ากว่า 50 ล้านบาท ณ จุดตรวจคัดไปรษณีย์ภัณฑ์ ศูนย์ไปรษณีย์กรุงเทพฯ หัวลําโพง สํานักงานศุลกากรกรุงเทพ กรมศุลกากร
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษก
กรมศุลกากร เปิดเผยว่า กรมศุลกากรมีความเข้มงวดในการป้องกันและสกัดกั้นยาเสพติดให้โทษ ที่นําเข้ามาในราชอาณาจักรทางพัสดุไปรษณีย์อย่างต่อเนื่อง เพื่อไม่ให้ประเทศไทยเป็นที่พักของยาเสพติดหรือผ่านไปยังประเทศที่ 3
สําหรับในการตรวจยึดในครั้งนี้ เมื่อวันที่ 10 มกราคม 2565 เวลา 09.00 น. กรมศุลกากร โดยสํานักงานศุลกากรกรุงเทพและกองสืบสวนและปราบปราม พบพัสดุต้องสงสัย จํานวน 2 หีบห่อ สําแดงเป็นช็อกโกแลตและเมล็ดกาแฟ ต้นทางจากประเทศสหพันธ์สาธารณรัฐเยอรมนี เพื่อผ่านแดนไปสาธารณรัฐประชาธิปไตยประชาชนลาวจึงทําการวิเคราะห์ความเสี่ยงและเอ็กเรย์กล่องพัสดุดังกล่าว จากนั้นทําการเปิดตรวจร่วมกับพนักงานบริษัท ไปรษณีย์ไทย จํากัด พบเป็น ยาเสพติดให้โทษประเภท 1 (เอ็กซ์ตาซี่) หรือยาอี จํานวนประมาณ 50,290 เม็ด มูลค่ากว่า 50 ล้านบาท
กรณีเป็นความผิดฐานนําของต้องห้ามเข้ามาในราชอาณาจักร อันเป็นความผิดตาม ม. 244 และ ม. 252 แห่ง พรบ.ศุลกากร พ.ศ. 2560 และ พรบ.ยาเสพติดให้โทษ พ.ศ.2522 โดยได้นําของกลางส่งพนักงานสอบสวนเพื่อดําเนินคดีตามกฎหมาย
รัฐบาลไทย-ข่าวทำเนียบรัฐบาล-รัฐบาลเชิญชมนิทรรศการเฉลิมพระเกียรติฯ ด้วยรักแห่งแผ่นดิน
วันพฤหัสบดีที่ 4 สิงหาคม 2565
รัฐบาลเชิญชมนิทรรศการเฉลิมพระเกียรติฯ ด้วยรักแห่งแผ่นดิน
วันพุธที่ 3 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนประชาชนร่วมชมนิทรรศการเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 ส.ค.2565 ภายใต้ชื่องาน ด้วยรักแห่งแผ่นดิน With Love for the Nation ซึ่งแบ่งออกเป็น 5 โซน ได้แก่ โครงการป่ารักน้ําอันเนื่องมาจากพระราชดําริ ณ นิทรรศน์รัตนโกสินทร์ การจัดแสดงผลิตภัณฑ์และสินค้าตามแนวพระราชดําริ ที่ ซ.ราชดําเนินกลางใต้ ฝั่งวัดราชนัดดาราม นิทรรศการโขนและศิลปะวัฒนธรรม ณ หอศิลป์ร่วมสมัยราชดําเนิน พื้นที่สร้างสรรค์สําหรับเด็กและเยาวชน บริเวณป้อมมหากาฬ และการออกร้านเลิศลิ้มชิมรส บริเวณป้อมมหากาฬและแนวคลองโอ่งอ่าง ผู้สนใจเข้าชมได้ตั้งแต่บัดนี้ – 15 ส.ค.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 2 กรกฎาคม 2564 พนักงานติดเชื้อไวรัส COVID-19 จำนวน 3 ราย
วันศุกร์ที่ 2 กรกฎาคม 2564
ประกาศ ขสมก. ประจําวันที่ 2 กรกฎาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 2 กรกฎาคม 2564 พนักงานติดเชื้อไวรัส COVID-19 จํานวน 3 ราย
1) หัวหน้างานข้อมูลบุคคล สํานักการเจ้าหน้าที่ ฝ่ายบริหาร
2) เจ้าหน้าที่การเงินและบัญชี ระดับ 3 งานตรวจจ่าย สํานักบัญชีและกองทุนกลาง ฝ่ายบริหาร
3) พนักงานเก็บค่าโดยสารรถธรรมดา สาย 134 เขตการเดินรถที่ 7
รัฐบาลไทย-ข่าวทำเนียบรัฐบาล-เร่งตรวจสอบลักลอบเล่นพนันออนไลน์ หากพบการกระทำผิดให้ดำเนินคดีโดยเด็ดขาด
วันพฤหัสบดีที่ 10 กุมภาพันธ์ 2565
เร่งตรวจสอบลักลอบเล่นพนันออนไลน์ หากพบการกระทําผิดให้ดําเนินคดีโดยเด็ดขาด
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยกรณีมีการลักลอบเล่นพนันออนไลน์ ซึ่งปรับเปลี่ยนรูปแบบวิธีการเล่นที่แยบยล แปลกใหม่ขึ้น เพื่อหลีกเลี่ยงการจับกุมของเจ้าหน้าที่ตํารวจ
.
พร้อมกําชับสํานักงานตํารวจแห่งชาติ (สตช.) ฝ่ายปกครอง กระทรวงดิจิทัลเพื่อเศรษฐกิจและสังคม (ดีอีเอส) และหน่วยงานที่เกี่ยวข้อง ตรวจสอบการลักลอบเปิดโต๊ะพนันในพื้นที่ต่าง ๆ รวมถึงการพนันออนไลน์อย่างเข้มงวดยิ่งขึ้น หากพบการกระทําความผิด ให้ดําเนินคดีตามกฎหมายอย่างเคร่งครัด
.
ฝากเตือนประชาชนช่วยกันเป็นหูเป็นตา ดูแลบุคคลในครอบครัวที่มีพฤติกรรมเกี่ยวข้องกับการเล่นการพนัน โดยเฉพาะในช่วงนี้ที่เด็กนักเรียนเรียนออนไลน์ ที่อาจถูกชักจูงเข้าไปเกี่ยวข้องกับการพนันได้ง่ายกว่าเดิม
.
หากพบการลักลอบเปิดโต๊ะพนัน แหล่งพนันออนไลน์ สามารถแจ้งข้อมูลได้ที่ ศูนย์ PCT 081-8663000 หรือสายด่วน บช.สอท. 1441 รวมถึงสายด่วน 1111 และเจ้าหน้าที่ตํารวจในพื้นที่ได้ทันที
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ออมสินปลื้ม ปล่อยสินเชื่อช่วยรายย่อยผ่านแอป MyMo แล้วกว่า 1.5 ล้านราย เร่งแจ้งประชาชน รีบยื่นกู้สินเชื่อสู้ภัย COVID-19 และสินเชื่ออิ่มใจ ก่อนหมดเขตสิ้นปี 64
วันพุธที่ 10 พฤศจิกายน 2564
ออมสินปลื้ม ปล่อยสินเชื่อช่วยรายย่อยผ่านแอป MyMo แล้วกว่า 1.5 ล้านราย เร่งแจ้งประชาชน รีบยื่นกู้สินเชื่อสู้ภัย COVID-19 และสินเชื่ออิ่มใจ ก่อนหมดเขตสิ้นปี 64
ธ.ออมสินตระหนักถึงความจําเป็นเร่งด่วน ช่วยเหลือผู้ที่เดือดร้อนให้สามารถเข้าถึงแหล่งเงินโดยเร็ว ได้เร่งรัดพัฒนาแอปพลิเคชันมายโม่ (MyMo) ให้สามารถพิจารณาอนุมัติสินเชื่อบนสมาร์ทโฟน หรือ Digital Lending เพื่ออํานวยความสะดวกให้ลูกค้า
นายวิทัย รัตนากร ผู้อํานวยการธนาคารออมสิน เปิดเผยว่า นับตั้งแต่ที่สถานการณ์การแพร่ระบาดของเชื้อไวรัสโควิด–19 ในประเทศไทยทวีความรุนแรงขึ้น ที่ผ่านมากระทรวงการคลังได้รับนโยบายจากรัฐบาลให้เร่งจัดทํามาตรการช่วยเหลือประชาชนที่เดือดร้อนจากผลกระทบที่เกิดขึ้น โดยมอบหมายธนาคารออมสินจัดทํามาตรการสินเชื่อต่างๆ อย่างต่อเนื่อง
ธนาคารออมสินตระหนักถึงความจําเป็นเร่งด่วนในการเติมเม็ดเงินเสริมสภาพคล่อง ช่วยเหลือผู้ที่เดือดร้อนให้สามารถเข้าถึงแหล่งเงินโดยเร็ว จึงได้เร่งรัดพัฒนาแอปพลิเคชันมายโม่ (MyMo) ให้สามารถพิจารณาอนุมัติสินเชื่อบนสมาร์ทโฟน หรือ Digital Lending เพื่ออํานวยความสะดวกให้ลูกค้า สามารถยื่นกู้และรับโอนเงินกู้เข้าบัญชีได้อย่างรวดเร็ว โดยไม่จําเป็นต้องไปติดต่อสาขา เพื่อลดความเสี่ยงติดเชื้อ ซึ่งหลังจากธนาคารเริ่มปล่อยสินเชื่อผ่าน MyMo เป็นครั้งแรกเมื่อเดือนมกราคม 2564 ด้วยระยะเวลาเพียง 10 เดือน ธนาคารได้อนุมัติสินเชื่อช่วยเหลือลูกค้ารายย่อยแล้ว จํานวนประมาณ 1.5 ล้านราย ผ่านมาตรการต่าง ๆ อาทิ สินเชื่อเสริมพลังฐานราก สินเชื่อสู้ภัย COVID-19 สินเชื่อฉุกเฉินสําหรับผู้มีรายได้อิสระ และสินเชื่ออิ่มใจ วงเงินสินเชื่อรวมกว่า 24,000 ล้านบาท นับว่าธนาคารประสบความสําเร็จสามารถเติมเม็ดเงินช่วยเหลือประชาชนเป็นจํานวนมาก ด้วยระยะเวลาอันสั้น ภายใต้มาตรการป้องกันและควบคุมการแพร่ระบาดที่เข้มงวด
ทั้งนี้ มาตรการสินเชื่อสู้ภัย COVID-19 วงเงินให้กู้สูงสุด 10,000 บาท เพื่อช่วยเหลือรายย่อย และสินเชื่ออิ่มใจ วงเงินให้กู้สูงสุด 100,000 บาท สําหรับผู้ประกอบการร้านอาหารและเครื่องดื่ม ยังคงเปิดให้ยื่นขอกู้ผ่านแอป MyMo ได้จนถึงวันที่ 31 ธันวาคม 2564 โดยมาตรการสินเชื่อทั้ง 2 โครงการ มีวัตถุประสงค์เพื่อบรรเทาความเดือดร้อนทางการเงินของผู้ได้รับผลกระทบจากโควิด-19 จึงเป็นสินเชื่อที่มีเงื่อนไขผ่อนปรน เช่น ไม่ต้องใช้หลักประกัน ไม่ต้องมีบุคคลค้ํา หรือปลอดชําระเงินงวด (ตามหลักเกณฑ์ของแต่ละโครงการ) เป็นต้น ผู้สนใจสามารถสอบถามข้อมูลเพิ่มเติมได้ที่ GSB Contact Center โทร. 1115
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีบวงสรวงคันไถในพระราชพิธีพืชมงคลฯ
วันพฤหัสบดีที่ 21 เมษายน 2565
กระทรวงเกษตรฯ จัดพิธีบวงสรวงคันไถในพระราชพิธีพืชมงคลฯ
กระทรวงเกษตรฯ จัดพิธีบวงสรวงคันไถในพระราชพิธีพืชมงคลฯ เพื่อความเป็นสิริมงคลและสร้างขวัญกําลังใจแก่เจ้าหน้าที่และผู้ปฏิบัติงาน
ดร.ทองเปลวกองจันทร์ปลัดกระทรวงเกษตรและสหกรณ์เป็นประธานพิธีบวงสรวงคันไถในงานพระราชพิธีพืชมงคลจรดพระนังคัลแรกนาขวัญปี2565โดยมีนายเข้มแข็งยุติธรรมดํารงอธิบดีกรมส่งเสริมการเกษตรและผู้บริหารกระทรวงเกษตรและสหกรณ์เข้าร่วมณอาคารจัดเก็บคันไถกรมส่งเสริมการเกษตรกรุงเทพมหานครโดยพิธีบวงสรวงคันไถได้เริ่มในเวลา11.30น.ประธานในพิธีจุดเทียนธูปบูชาเครื่องสังเวยบวงสรวงคันไถพราหมณ์พิธีกล่าวนําคําอธิษฐานจิตจากนั้นประธานปักธูปบนเครื่องสังเวยบวงสรวงคันไถอธิบดีกรมส่งสริมการเกษตรและผู้บริหารปักธูปบนเครื่องสังเวยบวงสรวงคันไถลําดับต่อมาประธานโปรยข้าวตอกดอกไม้บริเวณปะรําพิธีที่ตั้งคันไถพราหมณ์พิธีประพรมน้ําเทพมนตร์และเจิมแป้งประธานและอธิบดีกรมส่งเสริมการเกษตรนํามาลัยคล้องคันไถผู้บริหารที่ร่วมในพิธีนํามาลัยมาวางบนพานหน้าคันไถเป็นอันเสร็จพิธี
ดร.ทองเปลวกองจันทร์ปลัดกระทรวงเกษตรและสหกรณ์กล่าวว่ากระทรวงเกษตรและสหกรณ์ได้มอบหมายให้กรมส่งเสริมการเกษตรจัดเก็บดูแลรักษาซ่อมแซมปรับปรุงคันไถตลอดจนจัดเตรียมคันไถเพื่อเข้าร่วมวันซ้อมย่อยวันซ้อมใหญ่และวันงานพระราชพิธีฯมาตั้งแต่อดีตจนถึงปัจจุบันโดยในช่วงเดือนเมษายนก่อนพระราชพิธีของทุกปีจะดําเนินการซ่อมแซ่มปรุบปรุงคันไถให้มีสภาพสมบูรณ์พร้อมใช้งานและจัดพิธีบวงสรวงคันไถเพื่อความเป็นสิริมงคลและสร้างขวัญกําลังใจแก่เจ้าหน้าที่และผู้ปฏิบัติงาน
ทั้งนี้คันไถเป็นอุปกรณ์ที่ใช้ในการเตรียมดินก่อนปลูกข้าวมาตั้งแต่อดีตและถูกนํามาใช้ประกอบพิธีไถหว่านในพระราชพิธีจรดพระนังคัลแรกนาขวัญซึ่งคันไถที่ใช้ในปัจจุบันสร้างขึ้นเมื่อพ.ศ. 2539โดยเกษตรกรผู้เลี้ยงโคนมหนองโพจังหวัดราชบุรีน้อมเกล้าน้อมกระหม่อมสร้างถวายพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร
ด้านนายเข้มแข็งยุติธรรมดํารงอธิบดีกรมส่งเสริมการเกษตรกล่าวเพิ่มเติมว่าชุดคันไถประกอบด้วย4ส่วนสําคัญคือ1)คันไถขนาดความสูงวัดจากพื้นถึงเศียรนาค2.26เมตรและยาวจากเศียรนาคถึงปลายไถ6.59เมตรทาสีแดงชาดหัวคันไถทําเป็นเศียรพญานาคลงรักปิดทองลวดลายประดับเป็นลายกระจังตาอ้อยลงรักปิดทองตลอดคันปลายไถหุ้มผ้าขาวขลิบทองสําหรับมือจับ2)แอกเทียมพระโคยาว1.55เมตรตรงกลางประดับด้วยรูปครุฑยุดนาคหล่อด้วยทองเหลืองลงรักปิดทองอยู่บนฐานบัวปลายแอกทั้งสองด้านแกะสลักเป็นรูปเศียรพญานาคลงรักปิดทองลวดลายประดับเป็นลายกระจังตาอ้อยลงรักปิดทองตลอดคันปลายแอกแต่ละด้านมีลูกแอกทั้งสองด้านสําหรับเทียมพระโคพร้อมเชือกกระทาม3)ฐานรองเป็นที่สําหรับรองรับคันไถพร้อมแอกทําด้วยไม้เนื้อแข็งทาด้วยสีแดงชาดมีลวดลายประดับเป็นลายกระจังตาอ้อยลงรักปิดทองทั้งด้านหัวไถและปลายไถและ4)ธงสามชายเป็นธงประดับคันไถติดตั้งอยู่บนเศียรนาคทําด้วยกระดาษและผ้าสักหลาดเขียนลวดลายลงรักปิดทองประดับด้วยกระจกแววมีพู่สีขาวประดับเป็นเครื่องสูงชนิดหนึ่งเพื่อประดับพระเกียรติธงสามชายมีลักษณะเป็นรูปสามเหลี่ยมฐานยาว41เซนติเมตรสูง50เซนติเมตรและเสาธงยาว72เซนติเมตร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย กล่าวเปิดการประชุมสภากรุงเทพมหานครครั้งแรก เน้นย้ำ ยึดหลักธรรมาภิบาลและคำนึงถึงประชาชน เป็นศูนย์กลาง
วันจันทร์ที่ 6 มิถุนายน 2565
รัฐมนตรีว่าการกระทรวงมหาดไทย กล่าวเปิดการประชุมสภากรุงเทพมหานครครั้งแรก เน้นย้ํา ยึดหลักธรรมาภิบาลและคํานึงถึงประชาชน เป็นศูนย์กลาง
รัฐมนตรีว่าการกระทรวงมหาดไทย กล่าวเปิดการประชุมสภากรุงเทพมหานครครั้งแรก เน้นย้ํา ยึดหลักธรรมาภิบาลและคํานึงถึงประชาชน เป็นศูนย์กลาง เพื่อบริการสาธารณะเป็นไปด้วยความเรียบร้อยเกิดประโยชน์สูงสุดกับพี่น้องประชาชนในกรุงเทพมหานคร
วันนี้ (6 มิ.ย. 65) เวลา 13.30 น. ณ ห้องประชุมสภากรุงเทพมหานคร อาคารไอราวัตพัฒนา ศาลาว่าการกรุงเทพมหานคร ดินแดง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเปิดการประชุมสภากรุงเทพมหานครครั้งแรก โดยมี นายชัชชาติ สิทธิพันธุ์ ผู้ว่าราชการกรุงเทพมหานคร สมาชิกสภากรุงเทพมหานคร คณะผู้บริหาร หน่วยงานราชการสังกัดกรุงเทพมหานคร และข้าราชการกรุงเทพมหานครที่เกี่ยวข้อง ร่วมในที่ประชุม
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ขอแสดงความยินดีกับท่านสมาชิกสภากรุงเทพมหานครทุกท่าน ที่ได้รับความไว้วางใจจากพี่น้องชาวกรุงเทพมหานคร ให้เข้ามาปฏิบัติหน้าที่อันทรงเกียรติ ขอให้ทุกท่านปฏิบัติงานตามอํานาจหน้าที่สมาชิกสภากรุงเทพมหานคร โดยยึดหลักธรรมาภิบาลและคํานึงถึงประชาชน เป็นศูนย์กลาง อันจะทําให้การบริการสาธารณะของกรุงเทพมหานคร เป็นไปด้วยความเรียบร้อยเกิดประโยชน์สูงสุดกับพี่น้องประชาชนในกรุงเทพมหานคร
สําหรับการเปิดประชุมสภากรุงเทพมหานครในวันนี้ เป็นไปตามพระราชบัญญัติระเบียบบริหารราชการกรุงเทพมหานคร พ.ศ. 2528 มาตรา 30 ที่ระบุว่า “ภายในสิบห้าวันนับแต่วันเลือกตั้งสมาชิกสภากรุงเทพมหานครอันเป็นการเลือกตั้งทั่วไป ให้รัฐมนตรีว่าการกระทรวงมหาดไทยเรียกประชุมสภากรุงเทพมหานครเพื่อให้สมาชิกได้มาประชุมเป็นครั้งแรก” และพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 17 ซึ่งในวรรคสามระบุว่า “ถ้าเป็นการเลือกตั้งสมาชิกสภาท้องถิ่น เมื่อมีการประกาศผลการเลือกตั้ง และมีสมาชิกสภาท้องถิ่นได้รับเลือกเกินกึ่งหนึ่งแต่ต้องไม่น้อยกว่าห้าคนแล้ว หากมีความจําเป็นต้องเรียกประชุมสภาท้องถิ่นนั้น ให้เรียกประชุมและปฏิบัติหน้าที่ได้ โดยในระหว่างนั้นให้ถือว่าสมาชิกสภาท้องถิ่นนั้นประกอบด้วยสมาชิกเท่าที่มีอยู่”
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐเปิดแผนบูรณาการป้องกันและลดอุบัติเหตุทางถนน ช่วงเทศกาลและช่วงวันหยุด 2565 “นายกฯ” กำชับหน่วยงานเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล
วันพุธที่ 29 ธันวาคม 2564
โฆษกรัฐบาลเผย รัฐเปิดแผนบูรณาการป้องกันและลดอุบัติเหตุทางถนน ช่วงเทศกาลและช่วงวันหยุด 2565 “นายกฯ” กําชับหน่วยงานเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล
โฆษกรัฐบาลเผย รัฐเปิดแผนบูรณาการป้องกันและลดอุบัติเหตุทางถนน ช่วงเทศกาลและช่วงวันหยุด 2565 “นายกฯ” กําชับหน่วยงานเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล และช่วงวันหยุด 2565 เริ่มควบคุมเข้มข้น 7 วัน เริ่มวันนี้-4 ม.ค. 2565
วันที่ 29 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับหน่วยงานที่เกี่ยวข้องเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล และช่วงวันหยุด พ.ศ. 2565 มุ่งเน้นการบริหารจัดการในลักษณะพื้นที่เป็นตัวตั้ง (Area Approach) เพื่อลดปัจจัยเสี่ยงที่ก่อให้เกิดอุบัติเหตุทางถนนและอุบัติภัยอื่น ๆ โดยบังคับใช้กฎหมายอย่างจริงจัง เคร่งครัด ควบคู่กับการสร้างจิตสํานึกและความรู้ด้านความปลอดภัยให้แก่ผู้ใช้รถใช้ถนนและประชาชน ภายใต้ “ชีวิตวิถีใหม่ ขับขี่อย่างปลอดภัย ไร้อุบัติเหตุ”
ทั้งนี้ คณะกรรมการนโยบายป้องกันและลดอุบัติเหตุทางถนนแห่งชาติ เห็นชอบแผนบูรณาการและมาตรการการดําเนินงานป้องกันและลดอุบัติเหตุทางถนน 5 มาตรการ ประกอบด้วย
1) ด้านการบริหารจัดการ อาทิ จัดตั้งศูนย์ป้องกันและลดอุบัติเหตุทางถนนในช่วงเทศกาลปีใหม่ 2565
2) ด้านลดปัจจัยเสี่ยงด้านถนนและสภาพแวดล้อม จัดทําถนนปลอดภัย “1 ท้องถิ่น 1 ถนนปลอดภัย” ตรวจสอบและปรับปรุงสิ่งอันตรายข้างทาง (Roadside Hazards) อาทิ ระบบไฟฟ้าแสงสว่าง สัญญาณไฟจราจร เสาป้าย เป็นต้น แก้ไขปัญหาบริเวณจุดตัดทางรถไฟให้มีความปลอดภัยในการสัญจร
3) ด้านลดปัจจัยเสี่ยงด้านยานพาหนะ ขอความร่วมมือผู้ประกอบการขนส่งด้วยรถบรรทุก หยุดประกอบกิจการหรือหลีกเลี่ยงการใช้รถบรรทุกในการประกอบกิจการในช่วงเทศกาลสงกรานต์ กวดขันผู้ใช้รถกระบะที่บรรทุกน้ําหนักเกิน และรถบรรทุกขนาดเล็กที่บรรทุกผู้โดยสารในลักษณะที่ไม่ปลอดภัย เข้มงวดกับรถตู้ส่วนบุคคลหรือรถเช่าให้ได้มาตรฐาน เป็นต้น
4) ด้านผู้ใช้รถใช้ถนนอย่างปลอดภัย มีการบังคับใช้กฎหมายอย่างจริงจัง ตรวจวัดระดับแอลกอฮอล์ อย่างเข้มข้น รณรงค์ประชาสัมพันธ์สร้างการรับรู้ด้านความปลอดภัยทางถนนในชุมชน/หมู่บ้าน เป็นต้น
5) ด้านการช่วยเหลือหลังเกิดอุบัติเหตุ จัดเตรียมความพร้อมโรงพยาบาล แพทย์ พยาบาลและหน่วยบริการการแพทย์ฉุกเฉิน เตรียมความพร้อมระบบช่วยเหลือเยียวยาผู้ประสบเหตุ ณ จุดเกิดเหตุของแต่ละพื้นที่ เป็นต้น
สําหรับการดําเนินการในช่วงปีใหม่ 2565 จะแบ่งออกเป็น 1) ช่วงรณรงค์และประชาสัมพันธ์ (1 - 21 ธันวาคม 64) 2) ช่วงควบคุมเข้มข้น 7 วัน (29 ธันวาคม 64 - 4 มกราคม 65) และช่วงหลังควบคุมเข้มข้น 7 วัน (5-11 มกราคม 65)
“นายกรัฐมนตรียังขอให้ทุกภาคส่วนทั้งภาครัฐ ภาคเอกชน หน่วยทหารในพื้นที่และภาคประชาสังคม รวมทั้งให้องค์กรปกครองส่วนท้องถิ่น (อปท.) ชุมชน หมู่บ้าน อาสาสมัครต่าง ๆ และประชาชน เข้ามามีส่วนร่วม เพื่อร่วมลดปัจจัยเสี่ยงการเกิดอุบัติเหตุทางถนนทั้งจากคน ยานพาหนะ ถนน และสิ่งแวดล้อมให้เหลือน้อยที่สุด ควบคู่กับการดําเนินการตามมาตรการและแนวทางการดําเนินการเพื่อเฝ้าระวัง ป้องกันและควบคุมโรคติดเชื้อไวรัสโควิด-19” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-แอร์พอร์ต เรล ลิงก์ ร่วมฝึกซ้อมการจัดการเหตุการณ์เพื่อเตรียมความพร้อมในการเปิดจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ
วันศุกร์ที่ 30 กรกฎาคม 2564
แอร์พอร์ต เรล ลิงก์ ร่วมฝึกซ้อมการจัดการเหตุการณ์เพื่อเตรียมความพร้อมในการเปิดจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ
กับ การรถไฟแห่งประเทศไทย , การรถไฟฟ้าขนส่งมวลชนแห่งประเทศไทย และบริษัท ทางด่วนและรถไฟฟ้ากรุงเทพ จํากัด (มหาชน)
รถไฟฟ้าแอร์พอร์ต เรล ลิงก์ เข้าร่วมฝึกซ้อมการจัดการเหตุการณ์เพื่อเตรียมความพร้อมในการเปิดจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ กับ การรถไฟแห่งประเทศไทย , การรถไฟฟ้าขนส่งมวลชนแห่งประเทศไทย และบริษัท ทางด่วนและรถไฟฟ้ากรุงเทพ จํากัด (มหาชน)
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด เปิดเผยว่าตามที่กระทรวงคมนาคมมีแผนเปิดใช้งานจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ ในวันที่ 2 สิงหาคม 2564 ดังนั้นบริษัทและหน่วยงานที่เกี่ยวข้อง ได้แก่ การรถไฟแห่งประเทศไทย , การรถไฟฟ้าขนส่งมวลชนแห่งประเทศไทย และบริษัท ทางด่วนและรถไฟฟ้ากรุงเทพ จํากัด (มหาชน) จึงได้ดําเนินการประชุมร่วมกันเพื่อเตรียมความพร้อมในการเปิดใช้งานจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ โดยกําหนดให้มีการฝึกซ้อมการจัดการเหตุการณ์ร่วมกันในวันที่ 30 กรกฎาคม 2564
โดยวันนี้ ( 30 กรกฎาคม 2564 ) บริษัทได้ส่งเจ้าหน้าที่เข้าร่วมสังเกตการณ์ และฝึกซ้อมการจัดการเหตุการณ์ ณ จุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ ซึ่งมีการจําลองเหตุการณ์และฝึกซ้อมร่วมกันในสถานการณ์ต่างๆ ได้แก่ การเปิดพื้นที่ทางเชื่อมต่อ , การปิดพื้นที่ทางเชื่อมต่อ , การเกิดน้ําท่วมฉับพลัน , การขู่วางระเบิดและวัตถุต้องสงสัย และการเกิดอัคคีภัย
ทั้งนี้เชื่อมั่นว่าการฝึกซ้อมฯในครั้งนี้ จะช่วยให้เจ้าหน้าที่ของบริษัท มีความพร้อม และสามารถประสานงานหน่วยงานที่เกี่ยวข้อง เพื่อร่วมกันจัดการสถานการณ์ หากเกิดกรณีฉุกเฉินฯ บริเวณจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อได้อย่างมีประสิทธิภาพ
รัฐบาลไทย-ข่าวทำเนียบรัฐบาล-“ชัยวุฒิ” ชู 5G จิ๊กซอว์สำคัญดันจีดีพีโต-หนุนแข่งขันในเวทีโลก
วันพุธที่ 20 ตุลาคม 2564
“ชัยวุฒิ” ชู 5G จิ๊กซอว์สําคัญดันจีดีพีโต-หนุนแข่งขันในเวทีโลก
“ชัยวุฒิ” ชู 5G จิ๊กซอว์สําคัญดันจีดีพีโต-หนุนแข่งขันในเวทีโลก
“ชัยวุฒิ” รมว.ดีอีเอส เปิดไอเดียชู 5G และเทคโนโลยีใหม่ จะเป็นจิ๊กซอว์ชิ้นสําคัญหนุนจีดีพีประเทศ คาดโตไม่ต่ํากว่า 5.5 เท่า ภายในปี 2578 เพิ่มขีดความสามารถแข่งขันในเวทีโลก และอีก 10 ปีจากนี้สร้างการจ้างงานคนดิจิทัลเพิ่ม 130,000 ตําแหน่ง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า เทคโนโลยี 5G จะเข้ามามีบทบาทสําคัญในการขับเคลื่อนเศรษฐกิจของไทย และเพิ่มศักยภาพการแข่งขันในเวทีโลก โดยจะเห็นได้ชัดเจนยิ่งขึ้นจากการพัฒนาภาคอุตสาหกรรม การค้าการลงทุนในพื้นที่เขตพัฒนาพิเศษภาคตะวันออก (EEC) โดยคาดว่า 5G จะช่วยเพิ่มมูลค่า GDP ให้กับประเทศไทย ได้ไม่ต่ํากว่า 5.5 เท่าภายในปี 2578
ทั้งนี้ การประยุกต์ใช้ประโยชน์จากเทคโนโลยี 5G จะถูกนําไปใช้ในอุตสาหกรรมต่างๆ มีการใช้ IOT ต่างๆ ในระบบเกษตรอ้จฉริยะ (สมาร์ทฟาร์ม) เป็นต้น โดยคาดว่าภายในปี 2573 ตลาด 5G ในประเทศจะมีมูลค่ากว่า 6.5 แสนล้านบาท และสร้างการจ้างงานใหม่ด้านดิจิทัลกว่า 130,000 ตําแหน่ง เนื่องจากการใช้งานสมาร์ทโฟนที่มากขึ้น และการใช้งานอุปกรณ์อัจฉริยะที่ต้องอาศัย 5G ในภาคอุตสาหกรรม มีการใช้โดรนเชิงพาณิชย์ และสื่อบันเทิงต่างๆ จะมาใช้การสตรีมมิ่งผ่าน 5G
“นี่เป็นเรื่องสําคัญ เราเชื่อว่าการขับเคลื่อน GDP ของประเทศต้องเกิดจากเทคโนโลยี 5G และการนําเทคโนโลยีสมัยใหม่มาใช้ ถ้าเราไม่ทํา สิ่งต่างๆ จะเกิดขึ้นไม่ได้ และทําให้เกิดการเสียโอกาสไปหลายแสนล้านบาท ถ้าเราไม่ขับเคลื่อน 5G ให้พร้อมกับการแข่งขันเวทีโลก” นายชัยวุฒิกล่าว
ขณะเดียวกัน ในส่วนของภาคของประชาชนซึ่งเป็นผู้ใช้งาน ก็จะได้รับประโยชน์จากการที่ภาครัฐเดินหน้าลงทุนด้านโครงสร้างพื้นฐานดิจิทัลอย่างต่อเนื่อง รวมถึงการผลักดันให้ขยายเครือข่าย 5G ให้ครอบคลุมทั่วประเทศ ซึ่งจะทําให้มีแบนด์วิธที่เพิ่มขึ้น มีต้นทุนค่าใช้จ่ายในการใช้บริการสื่อสารข้อมูล (ดาต้า) ที่ต่ําลง และรองรับการใช้งานรูปแบบใหม่ๆ ได้มากขึ้น ทําให้คนไทยสะดวกสบายขึ้น ในการติดต่อสื่อสาร รวมถึง 5G ที่ทําให้ผู้ใช้บริการเข้ามาในระบบได้มากขึ้น
นายชัยวุฒิ กล่าวย้ําว่า รัฐบาลให้ความสําคัญกับการพัฒนาเทคโนโลยี 5G และนํามาใช้ให้เกิดประโยชน์กับประชาชน เพราะเชื่อว่าสิ่งนี้เป็นหัวใจในการพัฒนาประเทศ ในการขับเคลื่อนเศรษฐกิจดิจิทัล ในการขับเคลื่อนการเติบโตเศรษฐกิจภายในประเทศให้ GDP ก้าวไปข้างหน้าได้ และที่สําคัญเป้าหมายสูงสุดไม่ได้มีแค่เศรษฐกิจเติบโต แต่ยังคาดหวังว่าประเทศไทยจะเป็นศูนย์กลางของเมืองอัจฉริยะในภูมิภาคอาเซียนนี้ให้ได้อย่างแท้จริง
**********************
รัฐบาลไทย-ข่าวทำเนียบรัฐบาล-รมว.สุชาติ สานฝันนักเรียนที่ไม่ได้เรียนต่อ สู่เจ้าของกิจการ
วันเสาร์ที่ 28 พฤษภาคม 2565
รมว.สุชาติ สานฝันนักเรียนที่ไม่ได้เรียนต่อ สู่เจ้าของกิจการ
รมว.สุชาติ มอบกรมพัฒนาฝีมือแรงงาน เพิ่มทักษะด้านอาชีพแก่นักเรียนที่ขาดโอกาส สร้างโอกาสเป็นเจ้าของกิจการ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​ พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
วันอังคารที่ 22 มีนาคม 2565
รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​ พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​ พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​
พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
วันที่ ๒๑ มีนาคม ๒๕๖๕ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีเปิดนิทรรศการถาวรพิพิธภัณฑสถานแห่งชาติ บ้านเก่า จังหวัดกาญจนบุรี โดยมีนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมศิลปากร ผู้บริหารกระทรวงวัฒนธรรม นายจีระเกียรติ ภูมิสวัสดิ์ ผู้ว่าราชการจังหวัดกาญจนบุรี นางสามารถ คําถนอม วัฒนธรรมจังหวัดกาญจนบุรี ผู้บริหารกระทรวงวัฒนธรรม ข้าราชการและเจ้าหน้าที่กรมศิลปากร ผู้แทนหน่วยงานและประชาชนในจังหวัดกาญจนบุรี เข้าร่วมงาน
รัฐมนตรีว่าการกระทรวงวัฒนธรรม กล่าวว่า การที่กรมศิลปากรได้ปรับปรุงพิพิธภัณฑสถานแห่งชาติ บ้านเก่า โดยก่อสร้างอาคารจัดแสดงหลังใหม่ บริเวณอาคารหลังแรก เพื่อจัดแสดงนิทรรศการถาวรขึ้นใหม่ เน้นเรื่องราวโบราณคดียุคก่อนประวัติศาสตร์ในพื้นที่ภาคตะวันตก แสดงให้เห็นถึงความมุ่งมั่นตั้งใจของกรมศิลปากร ในการพัฒนางานด้านพิพิธภัณฑสถานแห่งชาติ ให้มีความเจริญทัดเทียมนานาอารยประเทศ โดยประสานความร่วมมือกับสถาบันการศึกษาทั้งในและต่างประเทศ องค์กรภาครัฐ และเอกชนต่าง ๆ นับเป็นนิมิตหมายอันดีในการสร้างคุณูปการด้านวิชาการ และการท่องเที่ยวเชิงวัฒนธรรมที่มีศักยภาพสูง อันจะก่อให้เกิดประโยชน์ด้านเศรษฐกิจ สังคม และการศึกษาอย่างมั่นคง มั่งคั่ง และยั่งยืนต่อประเทศชาติ
กรมศิลปากร โดยสํานักศิลปากรที่ ๒ สุพรรณบุรี ดําเนินโครงการพัฒนาและเพิ่มศักยภาพพิพิธภัณฑสถานแห่งชาติ บ้านเก่า ตามแผนพัฒนาระยะ ๕ ปี (พ.ศ. ๒๕๖๐ - ๒๕๖๔) ภายใต้แนวคิด “โบราณคดีสมัยก่อนประวัติศาสตร์แห่งภูมิภาคตะวันตกของประเทศไทย” ก่อสร้างอาคารจัดแสดงหลังใหม่ เป็นอาคารรูปทรงสี่เหลี่ยม สีดินเทศ ที่ได้รับแรงบันดาลใจมาจากหลุมขุดค้นทางโบราณคดี ออกแบบจัดแสดงนิทรรศการถาวรใหม่ ทั้งส่วนเนื้อหาการจัดแสดง และการนําเสนอเรื่องราวให้เข้าใจง่าย น่าสนใจ แบ่งการจัดแสดงออกเป็น ๓ ชั้น นําเสนอเรื่องราวเหตุการณ์สําคัญ การค้นพบเครื่องมือหิน ๘ ชิ้น นําไปสู่การขุดค้นทางโบราณคดีอย่างเป็นทางการที่แหล่งโบราณคดีบ้านเก่า จังหวัดกาญจนบุรี ข้อมูลหลักฐานและองค์ความรู้เกี่ยวกับคนบ้านเก่าในสมัยก่อนประวัติศาสตร์ ตลอดจนพัฒนาการของผู้คนในลุ่มน้ําแควน้อย - แควใหญ่ ที่สืบเนื่องมาจากสมัยหินเก่า สู่สมัยหินใหม่ และบ้านเก่าในปัจจุบัน จัดแสดงโบราณวัตถุชิ้นเยี่ยมที่พบจากการดําเนินงานทางโบราณคดีในพื้นที่จังหวัดกาญจนบุรีและพื้นที่ใกล้เคียง อาทิ เครื่องมือหิน ๘ ชิ้น (จําลอง) เครื่องประดับ ภาชนะดินเผา “หม้อสามขา” เอกลักษณ์ของวัฒนธรรมบ้านเก่า โครงกระดูกมนุษย์สมัยก่อนประวัติศาสตร์ โลงศพไม้ นอกจากนี้ ยังสามารถชมหลุมขุดค้นทางโบราณคดีที่โรงเรียนวัดท่าโป๊ะ บริเวณใกล้เคียงกับพิพิธภัณฑ์ ซึ่งมีการขุดพบโครงกระดูกจํานวนมาก และกรมศิลปากรยังมีการขุดค้นและดําเนินงานทางโบราณคดีอย่างต่อเนื่อง เมื่อรวมถึงอุทยานประวัติศาสตร์เมืองสิงห์ที่อยู่ใกล้กัน จะเพิ่มศักยภาพการท่องเที่ยวในพื้นที่จังหวัดกาญจนบุรีและเป็นแหล่งท่องเที่ยวเรียนรู้แห่งสําคัญของจังหวัดต่อไป
รัฐบาลไทย-ข่าวทำเนียบรัฐบาล-รองโฆษกฯ รายงานสถานการณ์ยารักษาโควิด-19 หารือไฟเซอร์กรณีแพกซ์โลวิด ขณะ อภ. เปิดจำหน่ายชุดตรวจโควิด-19 ผ่านเว็บไซต์ www.gpoplanet.com
วันพฤหัสบดีที่ 11 พฤศจิกายน 2564
รองโฆษกฯ รายงานสถานการณ์ยารักษาโควิด-19 หารือไฟเซอร์กรณีแพกซ์โลวิด ขณะ อภ. เปิดจําหน่ายชุดตรวจโควิด-19 ผ่านเว็บไซต์ www.gpoplanet.com
รองโฆษกรัฐบาล รายงานสถานการณ์ยารักษาโควิด-19 หารือไฟเซอร์กรณีแพกซ์โลวิด ขณะ อภ. เปิดจําหน่ายชุดตรวจโควิด-19 ผ่านเว็บไซต์ www.gpoplanet.com อีกครั้ง 12 พฤศจิกายน นี้ ในเวลา 08.00 น.
วันนี้ (11 พ.ย.64) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการจัดหายาสําหรับรักษาโควิด-19 ว่า ขณะนี้รัฐบาล ได้มีการพิจารณาในการเตรียมความพร้อมในเรื่องนี้แล้ว ทั้งในส่วนของยาโมลนูพิราเวียร์และยาแพกซ์โลวิด โดยคณะรัฐมนตรีได้มีมติอนุมัติงบประมาณรายจ่ายประจําปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 จํานวน 1.3 พันล้านบาท ซึ่งการจัดซื้อยาโมลนูพิราเวียร์ อยู่ภายใต้งบประมาณดังกล่าวดังกล่าวด้วย โดยจัดสรรงบประมาณให้กรมการแพทย์ จํานวน 500 ล้านบาท ซึ่งคาดว่าจะสามารถขึ้นทะเบียนต่อสํานักงานคณะกรรมการอาหารและยา (อย.) และนํามาใช้ได้ในช่วงธันวาคม 2564 หรือประมาณมกราคม 2565 นอกจากนี้ กระทรวงสาธารณสุขยังเตรียมหารือกรณียาแพกซ์โลวิดร่วมกับบริษัท ไฟเซอร์ ครั้งที่ 3 ในวันที่ 12 พฤศจิกายนนี้ ยืนยันรัฐบาลจะพยายามจัดหายาที่มีคุณภาพสําหรับมารักษาผู้ติดเชื้อโควิดในประเทศไทยให้สอดคล้องกับสถานการณ์ที่เกิดขึ้นทั้งในประเทศและต่างประเทศ รวมทั้งรองรับการเปิดประเทศให้เศรษฐกิจสามารถเดินหน้าต่อไปได้
ทั้งนี้ จากผลการทดสอบยาโมลนูพิราเวียร์และยาแพกซ์โลวิด พบมีประสิทธิผลช่วยลดอาการรุนแรงจนต้องนอนโรงพยาบาลหรือเสียชีวิตได้ผลดี ไม่ว่าจะเป็นไวรัสโควิดสายพันธุ์ไหนและยังไม่พบว่ามีอาการข้างเคียงรุนแรง โดยยาโมลนูพิราเวียร์ สามารถช่วยลดอาการรุนแรงจนต้องนอนโรงพยาบาลหรือเสียชีวิตลง 50% ขณะที่ยาแพกซ์โลวิด ช่วยลดอาการรุนแรงจนต้องนอนโรงพยาบาลหรือเสียชีวิตลง 89% ในส่วนของยาที่ใช้อยู่ปัจจุบัน สถานการณ์ยาคงเหลือ ณ วันที่ 4 พฤศจิกายน พบว่า ยาฟาวิพิราเวียร์ คงเหลือ 21 ล้านเม็ด และยาเรมเดซิเวียร์ คงเหลือ 7 หมื่นกว่าเม็ด เพียงพอต่อความจําเป็นในการรักษาผู้ป่วย
สําหรับการเข้าถึงชุดตรวจ ATK องค์การเภสัชกรรมได้เปิดจําหน่ายชุดตรวจโควิด-19 คุณภาพ ภายใต้ “โครงการ ATK คุณภาพเพื่อสังคมไทย” ในราคาชุดละ 40 บาท เปิดช่องทางการจําหน่ายเพิ่มเติมในระบบออนไลน์ ผ่านเว็บไซต์ www.gpoplanet.com อีกครั้งในวันที่ 12 พฤศจิกายน 2564 เปิดขายเวลา 08.00 น.
“แม้จะมีรักษาโควิด-19 แต่สิ่งสําคัญที่สุดประชาชนทุกคนยังต้องปฏิบัติตามมาตรการด้านสาธารณสุข Universal Prevention หรือ การป้องกันการติดเชื้อแบบครอบจักรวาล เป็นการป้องกันตนเองขั้นสูงสุดตลอดเวลา ทั้งการสวมหน้ากาก ล้างมือ และเว้นระยะห่าง เพื่อลดการติดเชื้อและแพร่เชื้อ และให้ปลอดภัยจากโควิด 19 เป็นดีที่สุด” รองโฆษกประจําสํานักนายกรัฐมนตรี กล่าว
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
วันพฤหัสบดีที่ 28 กรกฎาคม 2565
รัฐมนตรีฯ สุริยะ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
รัฐมนตรีฯ สุริยะ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (28 กรกฎาคม 2565) เวลา 08.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 โดยมีพลเอกประยุทธ์ จันทรโอชา นายกรัฐมนตรี เป็นประธานในพิธี ณ ท้องสนามหลวง
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วยรัฐมนตรีว่าการกระทรวงมหาดไทย และปลัดกระทรวงมหาดไทย ตรวจติดตามการบริหารสถานการณ์อุทกภัย และการให้ความช่วยเหลือประชาชนพื้นที่จังหวัดสุโขทัย
วันอาทิตย์ที่ 26 กันยายน 2564
นายกรัฐมนตรี พร้อมด้วยรัฐมนตรีว่าการกระทรวงมหาดไทย และปลัดกระทรวงมหาดไทย ตรวจติดตามการบริหารสถานการณ์อุทกภัย และการให้ความช่วยเหลือประชาชนพื้นที่จังหวัดสุโขทัย
นายกรัฐมนตรี พร้อมด้วยรัฐมนตรีว่าการกระทรวงมหาดไทย และปลัดกระทรวงมหาดไทย ตรวจติดตามการบริหารสถานการณ์อุทกภัย และการให้ความช่วยเหลือประชาชนพื้นที่จังหวัดสุโขทัย
วันนี้ (26 ก.ย.64) เวลา 10.15 น. ที่องค์การบริหารส่วนตําบลวังใหญ่ อําเภอศรีสําโรง จังหวัดสุโขทัย พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และคณะ เดินทางตรวจเยี่ยมให้กําลังใจและมอบถุงยังชีพให้แก่ประชาชนผู้ประสบอุทกภัย ณ บ้านคลองชัด หมู่ 8 ตําบลวังใหญ่ และวัดดอนจั่น หมู่ 4 ตําบลบ้านไร่
.
จากนั้น ในเวลา 11:20 น. ที่วัดบ้านซ่าน ตําบลบ้านซ่าน อําเภอศรีสําโรง พลเอก ประยุทธ์ จันทร์โอชา พร้อมด้วย พลเอก อนุพงษ์ เผ่าจินดา นายฉัตรชัย พรหมเลิศ และคณะ ติดตามสถานการณ์อุทกภัยและการดูแลประชาชน โดยได้รับฟังการบรรยายสรุปสถานการณ์ พร้อมทั้งมอบนโยบายและข้อสั่งการในการดูแลประชาชนในช่วงสถานการณ์อุทกภัย และมอบถุงยังชีพให้กําลังใจประชาชนในพื้นที่
.
โดยสถานการณ์อุทกภัยในพื้นที่จังหวัดสุโขทัย กองอํานวยการป้องกันและบรรเทาสาธารณภัยจังหวัดสุโขทัยได้มีการบูรณาการส่วนราชการ และทุกภาคส่วนที่เกี่ยวข้อง ดําเนินการตามแนวทางแผนเผชิญเหตุและนโยบายของรัฐบาล และกองบัญชาการป้องกันและบรรเทาสาธารณภัยแห่งชาติ ซึ่งกระทรวงมหาดไทย โดยกรมป้องกันและบรรเทาสาธารณภัย ได้ดําเนินการสนับสนุนเครื่องจักรกลสาธารณภัย บุคลากร และอุปกรณ์อื่นๆที่เกี่ยวข้อง ในการช่วยเหลือประชาชนมาอย่างต่อเนื่อง
รัฐบาลไทย-ข่าวทำเนียบรัฐบาล-รมช.สธ. ให้สสจ.บนเส้นทางน้ำไหลผ่านเฝ้าระวังโรคจากน้ำท่วม
วันศุกร์ที่ 1 ตุลาคม 2564
รมช.สธ. ให้สสจ.บนเส้นทางน้ําไหลผ่านเฝ้าระวังโรคจากน้ําท่วม
รัฐมนตรีช่วยว่าการกระทรวงสาธารณสุข ติดตามการเตรียมความพร้อมรับสถานการณ์น้ําท่วมในพื้นที่จ.นนทบุรี พร้อมให้กําลังใจชาวบ้านชุมชนริมน้ําสุเหร่าพระนั่งเกล้า และชุมชนวัดแจ้งศิริสัมพันธ์ เน้นย้ําสํานักงานสาธารณสุขทุกจังหวัดที่อยู่บนเส้นทางน้ําไหลผ่าน เฝ้าระวัง
รัฐมนตรีช่วยว่าการกระทรวงสาธารณสุข ติดตามการเตรียมความพร้อมรับสถานการณ์น้ําท่วมในพื้นที่จ.นนทบุรี พร้อมให้กําลังใจชาวบ้านชุมชนริมน้ําสุเหร่าพระนั่งเกล้า และชุมชนวัดแจ้งศิริสัมพันธ์ เน้นย้ําสํานักงานสาธารณสุขทุกจังหวัดที่อยู่บนเส้นทางน้ําไหลผ่าน เฝ้าระวังโรคที่มากับน้ําท่วมและหลังน้ําลด
วันนี้ (1 ตุลาคม 2564) ที่ อ.เมือง จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขพร้อมด้วยนายสุจินต์ ไชยชุมศักดิ์ ผู้ว่าราชการจังหวัดนนทบุรี นายแพทย์สุวรรณชัย วัฒนายิ่งเจริญชัย อธิบดีกรมอนามัยนายแพทย์สาธารณสุขจังหวัดนนทบุรี และผู้บริหารส่วนท้องถิ่น ลงพื้นที่ติดตามการเตรียมความพร้อมรับสถานการณ์น้ําท่วมในชุมชนริมแม่น้ําเจ้าพระยา ที่ชุมชนหลังสุเหร่าพระนั่งเกล้า และชุมชนวัดแจ้งศิริสัมพันธ์ เยี่ยมประชาชน ผู้ป่วยติดบ้านติดเตียง พร้อมมอบชุดยาสามัญประจําบ้าน หน้ากากอนามัย ให้กับผู้นําชุมชน และอสม. เพื่อนําไปแจกจ่ายให้กับประชาชนในชุมชน
ดร.สาธิตให้สัมภาษณ์ว่า ชุมชนริมแม่น้ําเจ้าพระยาเป็นพื้นที่ที่ได้รับผลกระทบจากน้ําท่วมเป็นประจําจากการปรึกษากับผู้ว่าราชการจังหวัดนนทบุรี คาดว่าปีนี้ระดับน้ําไม่น่าจะสูงมากนัก แต่ยังต้องติดตามอย่างใกล้ชิด สิ่งที่กังวลคือโรคที่มากับน้ําท่วมและหลังน้ําลด เช่น ตาแดง น้ํากัดเท้า ท้องร่วง ฉี่หนู เป็นต้น ได้มอบหมายให้กรมอนามัยและสํานักงานสาธารณสุขจังหวัดนนทบุรี รวมถึงจังหวัดที่อยู่บนเส้นทางน้ําไหลผ่าน ให้ความรู้ประชาชนในการปฏิบัติตัวช่วงน้ําท่วมและหลังน้ําลด ประสานชุมชนในการเฝ้าระวังสถานการณ์น้ําและโรคติดต่อที่อาจเกิดขึ้น จัดเตรียมยาที่จําเป็นไว้รองรับ และต้องขอขอบคุณส่วนท้องถิ่น และทหารที่เข้ามาช่วยดูแลเคลื่อนย้ายผู้ป่วย/ผู้สูงอายุที่ได้รับผลกระทบ
ดร.สาธิตกล่าวต่อว่า สําหรับ 2 ชุมชนที่ลงพื้นที่วันนี้ มีประมาณ 1,100 หลังคาเรือน ประชาชนได้รับการฉีดวัคซีนเข็มที่ 1 แล้วประมาณร้อยละ 80-90 ส่วนผู้ป่วยติดบ้านติดเตียงที่มีอยู่ประมาณ 30 คน ได้จัดหน่วยเข้าไปฉีดวัคซีนให้ถึงบ้าน และยังมีบางส่วนที่ไม่ได้ฉีดจากเหตุผลและความกังวลส่วนตัว ได้มอบให้สํานักงานสาธารณสุขจังหวัดพยายามสื่อสารทําความเข้าใจให้กลุ่มดังกล่าวเข้ารับการฉีดวัคซีนโดยเฉพาะในกลุ่มเสี่ยงให้ฉีดได้มากที่สุด เนื่องจากจังหวัดนนทบุรีเป็นพื้นที่ที่มีการแพร่ระบาดสูง จําเป็นต้องเร่งรัดการฉีดวัคซีนให้เกิดความครอบคลุมเพื่อให้สามารถผ่อนคลายกิจการกิจกรรม และประชาชนใช้ชีวิตได้ปกติแบบวิถีใหม่
ทั้งนี้ ขณะนี้มีสถานการณ์น้ําท่วมใน 18 จังหวัด โดยจังหวัดที่ระดับน้ําเพิ่มขึ้น ได้แก่ ชัยภูมิ นครราชสีมา อุบลราชธานี นครสวรรค์ ชัยนาท สระบุรี สุพรรณบุรี สิงห์บุรี อ่างทอง และจังหวัดที่ระดับน้ําลดลง/ท่วมขังพื้นที่ลุ่มต่ําได้แก่ สุโขทัย พิษณุโลก เพชรบูรณ์ พิจิตร กําแพงเพชร ขอนแก่น อุทัยธานี ลพบุรี พระนครศรีอยุธยา ส่วนสถานบริการสาธารณสุขได้รับผลกระทบ 71 แห่ง (รพ. 5 แห่ง สสอ. 1 แห่ง รพ.สต. 65 แห่ง) ปิดให้บริการ 28 แห่ง เปิดให้บริการบางส่วน 8 แห่ง เปิดให้บริการปกติ 35 แห่ง
***********************************1 ตุลาคม 2564
****************************************************
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะกรรมการในพิธีถวายผ้าพระกฐินพระราชทานของกระทรวงวัฒนธรรม ประจำปี ๒๕๖๔ ครั้งที่ ๑/๒๕๖๔
วันจันทร์ที่ 13 กันยายน 2564
ปลัด วธ. เป็นประธานการประชุมคณะกรรมการในพิธีถวายผ้าพระกฐินพระราชทานของกระทรวงวัฒนธรรม ประจําปี ๒๕๖๔ ครั้งที่ ๑/๒๕๖๔
การประชุมคณะกรรมการในพิธีถวายผ้าพระกฐินพระราชทานของกระทรวงวัฒนธรรม ประจําปี ๒๕๖๔ ครั้งที่ ๑/๒๕๖๔ (ประชุมทางไกลผ่านระบบ Zoom Meeting)
วันที่ ๑๓ กันยายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะกรรมการในพิธีถวายผ้าพระกฐินพระราชทานของกระทรวงวัฒนธรรม ประจําปี ๒๕๖๔ ครั้งที่ ๑/๒๕๖๔ (ประชุมทางไกลผ่านระบบ Zoom Meeting) โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร และผู้แทนหน่วยงานในสังกัดกระทรวงวัฒนธรรม เข้าร่วม ณ ศูนยประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมเจ้าท่า เปิดใช้ท่าเรือซังฮี้ 24 ก.พ. นี
วันพฤหัสบดีที่ 24 กุมภาพันธ์ 2565
กรมเจ้าท่า เปิดใช้ท่าเรือซังฮี้ 24 ก.พ. นี
พร้อมรองรับการเดินทางทางน้ําอย่างปลอดภัย
ตามที่กรมเจ้าท่าได้เสนอข่าว กรณี ปิดปรับปรุงท่าเรือสะพานกรุงธน (ซังฮี้) เนื่องจากท่าเรือด่วนด้านเหนือสะพานมีการชํารุด เมื่อวันที่ 22 กุมภาพันธ์ 2565 ที่ผ่านมานั้น
วันนี้ (23 กุมภาพันธ์ 2565) กรมเจ้าท่า กระทรวงคมนาคม ได้เร่งดําเนินการซ่อมและปรับปรุงท่าเรือสะพานกรุงธน (ซังฮี้) ตั้งแต่วันที่ 22 - 23 กุมภาพันธ์ 2565 และพร้อมเปิดให้บริการท่าเรือสะพานกรุงธน (ซังฮี้) ในวันที่ 24 กุมภาพันธ์ 2565 โดยกรมเจ้าท่า ได้ดําเนินการซ่อมเสาเหล็กยึดโป๊ะที่ชํารุดขาด 1 ต้น และเชื่อมยึดเสาเหล็กกับคานรัดหัวเสา bracing ที่ชํารุดให้มีความมั่นคงแข็งแรงทั้งหมด เป็นไปตามแผนงานที่กําหนดไว้ ส่งผลให้ประชาชนที่สัญจรทางน้ําได้รับความสะดวก รวดเร็วและปลอดภัย และเป็นไปตามนโยบายรัฐบาลและนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ที่มีนโยบายให้พัฒนาการให้บริการท่าเรือโดยสารสาธารณะในแม่น้ําเจ้าพระยา เพื่อยกระดับมาตรฐานการให้บริการ ให้มีความสะดวก รวดเร็วและปลอดภัย ประชาชนได้รับประโยชน์สูงสุดในการเดินทาง ตลอดจนสามารถเชื่อมโยงกับระบบขนส่งรูปแบบอื่นได้อย่างไร้รอยต่อ ช่วยลดปัญหาการคับคั่งของการจราจรทางบก ลดระยะเวลาในการเดินทาง ประชาชนมีคุณภาพชีวิตที่ดีขึ้น ส่งเสริมการท่องเที่ยวทางน้ําและสร้างภาพลักษณ์การเดินทางของประเทศต่อไป
รัฐบาลไทย-ข่าวทำเนียบรัฐบาล-​นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสหราชอาณาจักรประจำประเทศไทย เข้าเยี่ยมคารวะเพื่อหารือความร่วมมือด้านการคมนาคมขนส่ง
วันจันทร์ที่ 20 ธันวาคม 2564
​นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสหราชอาณาจักรประจําประเทศไทย เข้าเยี่ยมคารวะเพื่อหารือความร่วมมือด้านการคมนาคมขนส่ง
รวมทั้งแผนงานและนโยบายของกระทรวงคมนาคม โดยมี นางจตุพร เนียมสุข ผู้ช่วยปลัดกระทรวงคมนาคม และนายพิเชฐ คุณาธรรมรักษ์ รองอธิบดีกรมการขนส่งทางราง เข้าร่วมการหารือ
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมาร์ค กู้ดดิ้ง (H.E. Mr. Mark Gooding) เอกอัครราชทูตสหราชอาณาจักรประจําประเทศไทยและคณะ เข้าเยี่ยมคารวะในโอกาสเข้ารับตําแหน่ง และหารือในประเด็นความร่วมมือระหว่างกันด้านการคมนาคมขนส่ง รวมทั้งแผนงานและนโยบายของกระทรวงคมนาคม โดยมี นางจตุพร เนียมสุข ผู้ช่วยปลัดกระทรวงคมนาคม และนายพิเชฐ คุณาธรรมรักษ์ รองอธิบดีกรมการขนส่งทางราง เข้าร่วมการหารือ ในวันที่ 20 ธันวาคม 2564 ณ ห้องประชุม 1 กระทรวงคมนาคม
นายศักดิ์สยาม ชิดชอบ กล่าวว่า การคมนาคมขนส่งของประเทศไทยมีบทบาทสําคัญและเป็นส่วนช่วยขับเคลื่อนเศรษฐกิจของประเทศอย่างยั่งยืน ผ่านโครงการด้านคมนาคมขนส่งต่าง ๆ ที่สามารถเชื่อมโยงกันทั้งภายในประเทศและระหว่างภูมิภาค พร้อมผลักดันให้ประเทศไทยเป็นศูนย์กลางด้านการคมนาคมขนส่งของภูมิภาคอาเซียน ซึ่งกระทรวงคมนาคมได้ดําเนินโครงการศึกษาการพัฒนาโครงข่ายทางหลวงพิเศษระหว่างเมืองกับระบบราง (Motorway and Railway Master Plan : MR - Map) โครงการสะพานเศรษฐกิจเชื่อมฝั่งทะเลอันดามันและอ่าวไทย หรือแลนด์บริดจ์ (Land Bridge ชุมพร - ระนอง) เพื่อเชื่อมโยงประเทศไทยกับประเทศเพื่อนบ้านและระหว่างภูมิภาค การจัดตั้งสายการเดินเรือแห่งชาติซึ่งเปิดรับการร่วมลงทุนกับต่างประเทศ เพื่อพัฒนาการขนส่งทางทะเลของไทยให้มีประสิทธิภาพมากยิ่งขึ้น รวมทั้งแผนพัฒนาระบบรางของประเทศไทยทั้งรถไฟทางคู่ รถไฟฟ้าในกรุงเทพฯ ปริมณฑล และการพัฒนาระบบขนส่งมวลชนในเมืองใหญ่ เพื่อสร้างโอกาสทางเศรษฐกิจ การค้า และการลงทุนระหว่างภูมิภาคอย่างยั่งยืนต่อไป โดยประเทศไทยได้เชิญชวนให้นักลงทุน สหราชอาณาจักรที่สนใจมาร่วมลงทุน เพื่อกระตุ้นเศรษฐกิจและกระชับความสัมพันธ์ระหว่างสองประเทศ นอกจากนี้ยังกล่าวถึงความมุ่งมั่นของกระทรวงคมนาคมที่จะน้อมนํานโยบายด้านการผลักดันการขนส่งที่ยั่งยืนและเป็นมิตรต่อสิ่งแวดล้อมของพลเอก ประยุทธ์ จันทร์โอชา นายกรัฐมนตรี แปรไปสู่การปฏิบัติในการนี้ เอกอัครราชทูตฯ ได้กล่าวชื่นชมการพัฒนาโครงการต่าง ๆ ของกระทรวงคมนาคมของประเทศไทย และกล่าวถึงนโยบายด้านคมนาคมขนส่งที่ในหลายมิติมีความสอดคล้องกับของรัฐบาลสหราชอาณาจักร ทั้งด้าน
การขนส่งที่เป็นมิตรต่อสิ่งแวดล้อมด้วยพลังงานทางเลือกใหม่ และการส่งเสริมระบบขนส่งสาธารณะที่มีประสิทธิภาพ รวมถึงการผลักดันให้เกิดระบบคมนาคมขนส่งที่มีประสิทธิภาพในอนาคต
ทั้งนี้ ทางเอกอัครราชทูตฯ ได้มีการหารือถึงความมุ่งมั่นของรัฐบาลสหราชอาณาจักรในการดําเนินนโยบาย Clean Green Initiative (CGI) ซึ่งเป็นครั้งแรกของสหราชอาณาจักรที่จะส่งเสริมและสนับสนุนด้านการเงินให้แก่โครงการของรัฐบาลไทยที่จะดําเนินการเพื่อพัฒนาการขนส่งที่ยั่งยืนและเป็นมิตรต่อสิ่งแวดล้อม รวมทั้งทางสหราชอาณาจักรพร้อมสานต่อการพัฒนาความร่วมมือทางวิชาการระหว่างกันที่มีมาอย่างต่อเนื่อง อาทิ การแลกเปลี่ยนองค์ความรู้แนวทางการก้าวเข้าสู่สังคมคาร์บอนต่ําในภาคคมนาคมขนส่งโดยทั้งสองฝ่ายมีแนวคิดที่จะจัดตั้งคณะทํางานร่วมกันเพื่อพิจารณาแนวทางในการดําเนินการเพื่อขับเคลื่อนการขนส่งด้วยพลังงานสะอาดในประเทศไทยอย่างยั่งยืนต่อไป